paragraph_text: Poslije Prvog svjetskog rata, Namibija je potpala pod Južnoafričku Uniju. S vremenom je to postala vojna okupacija s apartheidom. Godine 1966., počela je borba za neovisnost. Od tog razdoblja, počinje se koristiti naziv "Namibija". Nakon duge borbe u Namibijskom ratu za nezavisnost, u kojem je na čelu bila militatna organizacija SWAPO, međunarodna zajednica s vremenom više nije priznavala pravo Južnoafričke Republike, da kontrolira područje Namibije. Dana, 21. ožujka 1990., u nazočnosti glavnog tajnika UN-a proglašena je neovisnost Namibije. Prvi predjednik je bio Sam Nujoma iz reda SWAPO-a koji je postao glavna politička stranka. Nujoma je promijenio ustav, da bi se mogao ponovo kandidirati 1999. na predsjedničkim izborima, na kojima je i pobijedio. Godine 2004., za predsjednika je izabran pripadnik SWAPO-a Hifikepunye Pohamba.